जानलेवा हमले के आरोपी को जेल भेजा
शहर सराय में केरोसिन छिड़ककर महिला को जलाने की कोशिश करने वाले व्यक्ति को माणकचौक पुलिस ने सोमवार को गिरफ्तार किया। आरोपी को न्यायालय में पेश किया जहां से उसे 7 जनवरी तक न्यायिक हिरासत में भेजने के आदेश हुए। पुलिस के अनुसार आरोपी मोहम्मद सईद पिता मोहम्मद सलीम (30) निवासी नयापुरा और असलम उर्फ कालू पिता सरजीतखां मेवाती (38) निवासी मोमिनपुरा ने 6 दिसंबर को शहर सराय में मीनू पति सड्डू लाला को केरोसिन छिड़ककर जलाने की कोशिश की थी। आरोपी मोहम्मद सईद को पुलिस ने 9 दिसंबर को गिरफ्तार कर लिया था। अन्य आरोपी असलम उर्फ कालू को सोमवार को गिरफ्तार कर न्यायालय में पेश किया। न्यायिक दंडाधिकारी रश्मि मिश्रा ने उसे 7 जनवरी तक न्यायिक हिरासत में भेजने के आदेश दिए।
hin_Deva hin_Deva